CELEX: 32018D2077
Language: hr
Date: 2018-12-20 00:00:00
Title: Provedbena odluka Vijeća (EU) 2018/2077 od 20. prosinca 2018. o izmjeni Provedbene odluke 2013/53/EU kojom se Kraljevini Belgiji odobrava primjena posebne mjere kojom se odstupa od članka 285. Direktive 2006/112/EZ o zajedničkom sustavu poreza na dodanu vrijednost

28.12.2018   
               
               
                  HR
               
               
                  Službeni list Europske unije
               
               
                  L 331/222
               
            
         PROVEDBENA ODLUKA VIJEĆA (EU) 2018/2077
         od 20. prosinca 2018.
         o izmjeni Provedbene odluke 2013/53/EU kojom se Kraljevini Belgiji odobrava primjena posebne mjere kojom se odstupa od članka 285. Direktive 2006/112/EZ o zajedničkom sustavu poreza na dodanu vrijednost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
         uzimajući u obzir prijedlog Europske komisije,
         budući da:
         
                     (1)
                  
                  
                     Provedbenom odlukom Vijeća 2013/53/EU (2) Kraljevini Belgiji je do 31. prosinca 2015. odobrena primjena posebne mjere izuzeća od plaćanja PDV-a za porezne obveznike čiji godišnji promet nije veći od 25 000 EUR. To je odobrenje naknadno produljeno Provedbenom odlukom Vijeća (EU) 2015/2348 (3) do 31. prosinca 2018.
                  
               
                     (2)
                  
                  
                     Dopisom evidentiranim u Komisiji 12. rujna 2018. Belgija je zatražila dodatno produljenje posebne mjere tijekom ograničenog razdoblja.
                  
               
                     (3)
                  
                  
                     U skladu s člankom 395. stavkom 2. drugim podstavkom Direktive 2006/112/EZ Komisija je dopisom od 14. rujna 2018. zahtjev Belgije proslijedila ostalim državama članicama. Dopisom od 17. rujna 2018. Komisija je obavijestila Belgiju da ima sve informacije potrebne za procjenu zahtjeva.
                  
               
                     (4)
                  
                  
                     Prema tvrdnjama Belgije, posebnom mjerom smanjuju se administrativno opterećenje i troškovi usklađivanja za mala poduzeća i porezna tijela te se time stoga doprinosi pojednostavnjenju naplate poreza. Posebna mjera potpuno je neobvezna za porezne obveznike, a takva će i ostati.
                  
               
                     (5)
                  
                  
                     Uzimajući u obzir potencijalan pozitivan učinak u pogledu smanjenja administrativnog opterećenja i troškova usklađivanja za mala poduzeća i porezna tijela bez znatnog utjecaja na ukupni prihod od PDV-a, predlaže se produljenje posebne mjere za još jedno ograničeno razdoblje, do 31. prosinca 2021.
                  
               
                     (6)
                  
                  
                     Budući da se preispituju članci od 281. do 294. Direktive 2006/112/EZ o posebnoj odredbi za mala poduzeća, moguće je da će direktiva o izmjeni tih članaka stupiti na snagu i da će se njome utvrditi datum od kojeg države članice moraju primjenjivati nacionalne odredbe, a koji će biti prije isteka valjanosti izuzeća 31. prosinca 2021. U tom slučaju ova bi se Odluka trebala prestati primjenjivati.
                  
               
                     (7)
                  
                  
                     Odstupanje ne utječe na vlastita sredstva Unije koja proizlaze iz PDV-a jer Belgija treba provesti izračun naknade u skladu s člankom 6. stavkom 1. Uredbe Vijeća (EEZ, Euratom) br. 1553/89 (4).
                  
               
                     (8)
                  
                  
                     Provedbenu odluku 2013/53/EU trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Članak 2. Provedbene odluke 2013/53/EU zamjenjuje se sljedećim:
            
               
                  „Članak 2.
                  Ova Odluka primjenjuje se od 1. siječnja 2013. do ranijeg od sljedeća dva datuma:
                  
                              (a)
                           
                           
                              31. prosinca 2021.;
                           
                        
                              (b)
                           
                           
                              datuma od kojeg države članice moraju primjenjivati bilo koje nacionalne odredbe koje su dužne donijeti u slučaju donošenja direktive kojom se mijenjaju članci od 281. do 294. Direktive 2006/112/EZ o posebnoj odredbi za mala poduzeća.”.
                           
                        
            
         
         
            Članak 2.
            Ova Odluka proizvodi učinke od dana priopćenja.
            Primjenjuje se od 1. siječnja 2019.
         
         
            Članak 3.
            Ova je Odluka upućena Kraljevini Belgiji.
         
         
            Sastavljeno u Bruxellesu 20. prosinca 2018.
            
               
                  Za Vijeće
               
               
                  Predsjednica
               
               E. KÖSTINGER
            
         
         
            (1)  SL L 347, 11.12.2006., str. 1.
         
         
            (2)  Provedbena odluka Vijeća 2013/53/EU od 22. siječnja 2013. kojom se Kraljevini Belgiji odobrava primjena posebne mjere kojom se odstupa od članka 285. Direktive 2006/112/EZ o zajedničkom sustavu poreza na dodanu vrijednost (SL L 22, 25.1.2013., str. 13.).
         
            (3)  Provedbena odluka Vijeća (EU) 2015/2348 od 10. prosinca 2015. o izmjeni Provedbene odluke 2013/53/EU kojom se Kraljevini Belgiji odobrava primjena posebne mjere kojom se odstupa od članka 285. Direktive 2006/112/EZ o zajedničkom sustavu poreza na dodanu vrijednost (SL L 330, 16.12.2015., str. 51.).
         
            (4)  Uredba Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 155, 7.6.1989., str. 9.).